**LIITE A**

VALITUKSEN SAATEKIRJE

Tässä liitteenä Maailman henkisen omaisuuden järjestön (WIPO) Arbitration and Mediation Centerissä (WIPO Center) .eu:n vaihtoehtoisen riidanratkaisun sääntöjen (”VRR-säännöt”) ja Maailman henkisen omaisuuden järjestön .eu:n vaihtoehtoisen riidanratkaisun lisäsääntöjen (“lisäsäännöt”) mukaisesti teitä vastaan tehty valitus.

VRR-säännöt, jotka ovat osa teidän rekisterinpitäjän (-jien) kanssa verkkotunnuksesta (-tunnuksista) tekemäänne rekisteröintisopimusta, määräävät, että teidän on osallistuttava hallinnolliseen menettelyyn siinä tapauksessa, että kolmas taho (valittaja) tekee valituksen jollekin riidanratkaisupalvelun tarjoajalle, kuten esimerkiksi WIPO Centerille, verkkotunnuksesta, jonka te olette rekisteröinyt. Valittajan nimi ja yhteystiedot sekä valituksen kohteena oleva verkkotunnus (-tunnukset) löytyvät tämän saatekirjeen ohessa toimitettavasta asiakirjasta.

Kun WIPO Center on tarkastanut, että valitus täyttää VRR-sääntöjen ja lisäsääntöjen mukaiset muotovaatimukset, se toimittaa teille valituksen liitteineen sähköpostilla ja lähettää teille siitä ilmoituksen postin välityksellä. Teidän on sen jälkeen annettava vastine VRR-sääntöjen ja lisäsääntöjen mukaisesti WIPO Centerille ja valittajalle kahdenkymmenen (20) päivän kuluessa riidanratkaisumenettelyn alkamispäivästä. Voitte itse edustaa itseänne tai käyttää apunanne oikeudellista neuvonantajaa tässä hallinnollisessa menettelyssä.

• VRR-säännöt ovat saatavilla osoitteesta:

<https://eurid.eu/fi/other-infomation/document-repository/>

• Lisäsäännöt ovat saatavilla osoitteesta:

<https://www.wipo.int/amc/fi/domains/rules/supplemental/eu.html>

• Vastinelomake on saatavilla osoitteesta:

<https://www.wipo.int/amc/fi/docs/response-eu.doc>

Vaihtoehtoisesti voitte myös ottaa yhteyttä WIPO Centeriin saadaksenne yllä mainitut asiakirjat. WIPO Centeriin Sveitsin Genevessä voi ottaa yhteyttä puhelimitse +41 22 338 8247, faksilla +41 22 740 3700 tai sähköpostilla [domain.disputes@wipo.int](mailto:domain.disputes@wipo.int).

Teitä pyydetään ottamaan yhteyttä WIPO Centeriin ja antamaan toissijaisen sähköpostiosoitteenne johon haluatte, että a) valitus sekä sen liitteet, ja b) muut hallinnollisessa menettelyssä annetut ilmoitukset toimitetaan.

Valitus on lähetetty myös rekisterille ja rekisterinpitäjälle (-jille), joiden kautta valituksen kohteena oleva verkkotunnus (-tunnukset) on rekisteröity.

Jättäessään tämän valituksen WIPO Centerille valittaja suostuu noudattamaan ja sitoutumaan VRR-sääntöjen ja lisäsääntöjen mukaisiin määräyksiin.